
KLASA: 112-02/25-02/01
URBROJ: 2196-4-3-16
U Vinkovcima 28. siječnja 2025.godine 

[bookmark: _Hlk171674228]Na temelju članka 107.  Zakona o odgoju i obrazovanju u osnovnoj i srednjoj školi (Narodne novine,   br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20., 151/22., 155/23., 156/23) i Pravilnika o postupku zapošljavanja te procjeni i vrednovanju kandidata  za zapošljavanje  Glazbene škole Josipa Runjanina, ravnatelj Darko Domaćinović, prof. raspisuje

NATJEČAJ
za radno mjesto

1. Stručni suradnik - pedagog - 1  izvršitelj/ica,  na određeno puno radno vrijeme  (40 sati tjedno), do povratka radnice s porodiljnog dopusta  

      Uvjeti za zasnivanje radnog odnosa:
	Uz opće uvjete za zasnivanje radnog odnosa, sukladno općim propisima o radu, kandidati trebaju ispunjavati i posebne uvjete sukladno članku 105. Zakona o odgoju i obrazovanju u osnovnoj i srednjoj školi.

      Potrebna odgovarajuća razina i vrsta obrazovanja propisana
Zakonom o odgoju i obrazovanju u osnovnoj i srednjoj školi (NN br.  87/08, 86/09, 92/10, 105/10, 90/11, 16/12, 86/12, 94/13, 152/14 i 7/17, 68/18, 98/19, 64/20, 151/22., 155/23., 156/23 )  i   Pravilnikom o stručnoj spremi i pedagoško- psihološkom obrazovanju nastavnika u srednjem školstvu ( NN br. 1/96. i 80/99). 

Mjesto rada je u sjedištu Škole u Vinkovcima, a prema potrebi i izvan sjedišta Škole.
Na natječaj se mogu ravnopravno javiti osobe oba spola.
U radni odnos ne može biti primljena osoba za čiji prijam postoje zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (“Narodne novine” broj: 87/08., 86/09., 92/10., 105/10. -ispravak, 90/11., 16/12., 86/12., 126/12., 94/13., 152/14., 7/17.,68/18., 98/19.,64/20., 151/22., 155/23., 156/23).    

      U PISANOJ PRIJAVI za natječaj kandidati obvezno navode osobne podatke: 
      ime i prezime, datum i mjesto rođenja, adresu, kontakt – broj telefona, e-mail adresu i naziv radnog mjesta na koje se prijavljuje. 




     

 Uz vlastoručno potpisanu prijavu kandidati su obvezni priložiti:
1. životopis; 
2. dokaz o odgovarajućem stupnju obrazovanja
3. dokaz o državljanstvu 
4. uvjerenje nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju obrazovanju u osnovnoj i srednjoj školi (ne starije od dana  objave natječaja) 
5. dokaz o radnom iskustvu (potvrda ili elektronički zapis o podacima u matičnoj evidenciji Hrvatskog zavoda za mirovinsko

	Kandidati koji su pravodobno dostavili potpunu prijavu sa svim prilozima, odnosno ispravama i 	ispunjavaju uvjete natječaja, dužni su pristupiti procjeni odnosno vrednovanju  prema odredbama 	Pravilnika o postupku zapošljavanja te procjeni i vrednovanju kandidata za zapošljavanje Glazbene škole 	Josipa Runjanina Vinkovci

		Najmanje 5 dana prije održavanja prethodne provjere znanja i sposobnosti odnosno vrednovanja  	kandidata, na službenoj stranici škole objavit će se mjesto, način provjere, lista kandidata  te datum i 	vrijeme istoga.

Popis literature za kandidate stručni suradnik pedagog:
· [bookmark: _Hlk188867422]Zakon o odgoju u obrazovanju u osnovnoj i srednjoj školi (Narodne novine, broj: 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20., 151/22., 155/23., 156/23)
· Pravilnik o kriterijima za izricanje pedagoških mjera  (Narodne novine, broj 94/15)
· Pravilnik o načinima, postupcima i elementima vrednovanja učenika u osnovnoj i srednjoj školi (Narodne novine, broj 112/10, 82/19, 43/20, 100/21)

Pravo prednosti prilikom zapošljavanja moguće je ostvariti prema članku 102. Zakona o hrvatskim braniteljima iz Domovinskog rata i članovima njihovih obitelji (NN broj: 121/17., 98/19. i 84/21.), članku 48.f Zakona o zaštiti vojnih i civilnih invalida rata (NN broj:33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.), članku 9. Zakona o profesionalnoj rehabilitaciji i zapošljavanju osoba s invaliditetom (NN broj:157/13., 152/14., 39/18. i 32/20.) 
Kandidat/kinja koji/a ostvaruje pravo prednosti prilikom zapošljavanja prema navedenim propisima, a želi koristiti to pravo, dužan/a se u prijavi na natječaj pozvati na to pravo te, osim dokaza o ispunjavanju traženih uvjeta, priložiti i sve zakonom propisane dokaze (rješenja, potvrde, uvjerenja i drugo) kojima se dokazuje ostvarivanje tog prava te ostvaruje tu prednost u odnosu na ostale kandidate samo pod jednakim uvjetima.
Popis potrebnih dokaza iz članka 103. Zakona o hrvatskim braniteljima iz Domovinskog rata i članovima njihovih obitelji, radi ostvarivanja prava prednosti prilikom zapošljavanja, dostupni su na poveznici Ministarstva hrvatskih branitelja: 
https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf 

Kandidati koji se pozivaju na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata dužni su u prijavi na javni natječaj pozvati se na to pravo i uz prijavu na natječaj priložiti i dokaze iz članka 49. stavka 1. Zakona o civilnim stradalnicima iz Domovinskog rata uz prijavu na natječaj dužan/na je priložiti sve dokaze o ispunjavanju uvjeta iz natječaja te priložiti dokaz o ispunjavanju uvjeta za ostvarivanje prava prednosti pri zapošljavanju (članak 49. st. 1. Zakona) dostupne na poveznici Ministarstva hrvatskih branitelja: 
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf 

Kandidati koji se pozivaju na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom dužni su u prijavi na javni natječaj pozvati se na to pravo i uz prijavu na natječaj priložiti i dokaze o ispunjavanju traženih uvjeta kao i dokaz o invaliditetu.

Sve isprave se prilažu  u neovjerenoj preslici i ne vraćaju se kandidatu nakon završetka natječajnog postupka. Kandidat koji bude izabran dužan je dostaviti izvornike traženih isprava prije zaključivanja ugovora o radu.
Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.
Natječaj će se objaviti na mrežnoj stranici Hrvatskog zavoda za zapošljavanje, Područni ured u Vinkovcima, na mrežnoj stranici Glazbene škole Josipa Runjanina Vinkovci  https://runjanina.hr i oglasnoj ploči Glazbene škole Josipa Runjanina Vinkovci.  
Nepotpune prijave, odnosno prijave koje ne sadrže sve tražene dokumente kao i prijave koje pristignu izvan roka neće se razmatrati te se osobe koje podnesu takve prijave ne smatraju kandidatima/kinjama prijavljenim na natječaj, a Škola ih ne obavještava o razlozima zašto se ne smatraju kandidatom/kinjom prijavljenim/om na natječaj. 
Osobni podaci kandidata/kinja, koji su sadržani u natječajnoj dokumentaciji, koristit će se isključivo u svrhu provedbe natječaja u skladu s Uredbom Europske unije 2016/679 Europskog parlamenta i Vijeća od 17. travnja 2016. godine te Zakonom o provedbi Opće uredbe o zaštiti podataka (Narodne novine broj: 42/18).
Prijavom na Natječaj osoba daje privolu za prikupljanje i obradu podataka iz natječajne dokumentacije u svrhu provedbe natječaja za zapošljavanje. 
Za kandidate koji ispunjavaju uvjete Natječaja provest će se postupak propisan Pravilnikom o postupku zapošljavanja te procjeni i vrednovanju kandidata za zapošljavanje Glazbene škole Josipa Runjanina Vinkovci. 
O svim terminima kandidati će biti pravovremeno obaviješteni putem web stranice škole www.runjanina.hr

Prijave na Natječaj u roku od 8 dana od dana objave Natječaja dostavljaju se poštom na adresu: 
Glazbena škola Josipa Runjanina, H.D. Genschera 16E, 32100 Vinkovci s naznakom 

	   „ZA NATJEČAJ - RADNO MJESTO STRUČNI SURADNIK-PEDAGOG“ 

U slučaju da se na natječaj prijave kandidati koji se pozivaju na pravo prednosti pri zapošljavanju prema posebnim propisima svi će kandidati biti obaviješteni i prema članku 21. Pravilnika

[bookmark: _Hlk171675084]O rezultatima izbora kandidati će biti obaviješteni putem web stranice škole www.runjanina.hr

							                   Ravnatelj
							     Darko Domaćinović, prof.

